cyanic-selkie/wikianc huggingface dataset:
Austrått fort
Sammen med Møvik fort, Fjell Festning, Batterie Dietl og Trondenes fort var Austrått blant de største batteriene som ble etablert langs Atlanterhavsvollen, den tyske forsvarslinjen mot havet.
Anlegget ligger nær Austråttborgen, og er omgitt av Austråttlunden landskapsvernområde i vest, nord og nordøst.
Fra Gneisenau
Kanontårnet på Lundahaugen var opprinnelig det aktre, C-tårnet, på «Gneisenau». Sammen med de tilsvarende A- og B-tårn var dette hovedartilleriet ombord. «Gneisenau» ble 26/27. februar 1942 bombet av britiske bombefly mens det lå i flytedokk i Kiel. Gnister fra en av bombene antente kruttmagasinet for A-tårnet. Dette førte til at hele kruttforrådet brant opp under en heftig brann. Trykket under dekk ble så stort at A-tårnet ble løftet i sin barbette. For egen maskin gikk «Gneisenau» til Gotenhafen hvor det allerede var planer om ombygging til 38 cm artilleri, men i juni 1942 ble ombyggingen skrinlagt. I krigens sluttfase ble «Gneisenau» senket for å blokkere innseilingen til Gotenhafen.
Skytset ombord ble demontert og satt opp forskjellige steder på land. A-tårnet ble satt opp som enkeltkanoner i den tyske «Atlanterhavsvollen» ved Hoek van Holland ved utløpet av seilingsleden til Rotterdam. B-tårnet ble montert i et fjellanlegg på Fjell festning på Sotra, vest for Bergen. C-tårnet ble montert på Lundahaugen ved Austrått. Av disse tre er det bare Austrått som er bevart.
Konstruksjonsarbeidet
Tårnet består av tre kanoner, og hvert kanonløp veier over 50 tonn. Stålplatene i kuppelen over bakken er 25 centimeter tykke. Kanontårnet veier over 800 tonn totalt; det er dreibart slik at kanonene kan bevege seg sidelengs, og det går 15 meter og 5 etasjer ned i fjellet.
Et omfattende bygningsarbeid ble gjennomført for å få kanontårnet på plass på Lundahaugen. Det ble sprengt ut sjakter i fjellet og rundt sjakten for tårnet ble det støpt rom for ammunisjonslagre, en kraftstasjon og for drivstoff- og vanntanker. I det samme området ble også forlegningsrom for hele tårnbesetningen bygget. Til disse fjellanleggene hadde man egne innganger i fjellet under tårnet. Et større ventilasjonsanlegg ga luft til forlegningen og til dieselmotorene i maskinstasjonen. Som arbeidskraft ble det brukt 3-400 jugoslaviske partisaner/krigsfanger. Totalt var ca. 640 jugoslaver innom Austrått i løpet av krigen. Disse var forlagt i Austråttleiren, en kummerlig fangeleir som lå på sletten øst for tårnet, langs vegen til Austråttborgen. Slavearbeiderne fikk hard behandling og mange ble drept under arbeidet. For transport av materiell fra Tyskland til Austrått, skal det ha bli brukt danske jernbaneferger som la til i Jektvika.
Bestykning og tilleggsinstallasjoner
{|
Operativ bruk
Austrått fort hadde benevnelsen MKB Örlandet og var en del av Gruppe Örland 507 (MKB 4/MAA 507). Kommandosentralen lå på Lerberen (S446) der avstand og peiling ble utført, samt utregning av skytedata. Disse data ble overført elektronisk til kanontårnet på Lundahaugen. Kommandosentralen hadde også telefonisk kontakt med de andre installasjonene på Hovde, Hoøya (HKB 18/975), Storfosna (HKB 19/975) og Tarva (MKB1/507 Husöen).
Tårnet var klar til bruk i 1943 og ble prøveskutt i august samme år. Kystfortet kom aldri i kamp.
Etterbruk
Etter krigen ble batteriet prøveskutt 2. oktober 1945, da med tysk besetning og norske og engelske observatører. På sensommeren 1948 ble det prøveskutt med 8,8 cm indrekanoner. Fullkaliberskytning ble gjennomført i 1953. I 1945 ble batteriet underlagt kystartilleribrigade Trøndelag og senere benevnt Agdenes festning.
Batteriet var en del av kystartilleriet frem til det ble nedlagt i 1968, men ble vedlikeholdt frem til 1977. I 1990 stilte Forsvarsdepartementet med 1,1 millioner kroner til restaurering av fortet.
Anlegget forvaltes av Forsvarsbygg. Anlegget er åpent for turister sommerstid, med guidede omvisninger. Omvisninger utenfor sesongen kan bestilles hos Ørland kommune.
Raidet på Soudabukten
Raidet på Soudabukten (også kjent som senkingen av HMS «York») fant sted tidlig den 26. mars 1941 og ble gjennomført av den italienske marinen (Regia Marina). Royal Navys tunge krysser HMS «York» og det norske tankskipet «Pericles» ble satt ut av spill av italienske motorbåter og gikk tapt for alltid.
Bakgrunn
Souda er en havn som ligger naturlig beskyttet på nordvestkysten av øya Kreta. Den ble valgt som mål av Decima flere måneder før angrepet på grunn av den så å si kontinuerlige allierte skipsaktiviteten der. Ved hjelp av luftrekognosering hadde italienerne oppdaget en rekke krigs- og støtteskip som lå ankret opp i Soudabukten på Kreta.
De italienske jagerne «Crispi» og «Sella» dro avgårde fra Leros-øya i Egeerhavet natten 25. mars 1941. Begge jagerne hadde med seg tre angrepsbåter (på 2 tonn) hver fra Decima Flottiglia MAS om bord, disse var kjent som Motoscafo da Turismo Modificato (MTM) av italienerne. Hver MTM (kalt barchini, «små båter») bar med seg en sprengladning på 300 kg i baugen. MTM-båtene var spesielt utstyrt for å kunne lage sin vei gjennom hindringer som for eksempel torpedonett. Båtføreren skulle styre angrepsbåten på kollisjonskurs med sitt allierte skip, og deretter hoppe fra båten før kollisjonen og detonasjon av sprengladningen.
Angrepet
Angrepsbåtene ble sendt ut fra jagerne kl. 23:30, da de var 16 km utenfor Souda. Da båtene hadde entret havnen under kommando av løytnant Luigi Faggioni, klarte de å identifisere sine mål: den tunge krysseren HMS «York», et stort tankskip (det norske skipet «Pericles» på 8 400 tonn), et annet tankskip og et lasteskip. Kl. 04:46 kolliderte to angrepsbåter med HMS «York» midtskips slik at skipets dampkjeler og magasiner akterut ble fylt med vann, og skipet måtte strandes av sitt eget mannskap for å unngå kantring. To sjømenn ble drept i eksplosjonene. Tankskipet «Pericles» ble hardt skadet, mens det andre tankskipet og lasteskipet gikk til bunns ifølge italienske kilder. «Pericles» hadde nettopp blitt ferdig med å gi forsyninger til HMS «Coventry» kl. 05:10 da alarmen gikk. Hele mannskapet var derfor på dekk da eksplosjonen inntraff rundt fem minutter senere. Eksplosjonen skjedde i vingtank nr. 2 på styrbord side, gikk gjennom sentertank nr. 3 til vingtank nr. 2 på babord side. Olje begynte å lekke ut av de ødelagte tankene i store mengder og pumperommet var delvis oversvømmet. «Pericles» fikk en slagside på 40° mot styrbord og mannskapet fryktet at skipet ville kantre.
Ifølge britiske rapporter bommet de andre angrepsbåtene på sine tiltenkte mål og én endte på stranden. Soldater som bemannet antiluftskyts på basen åpnet ild helt tilfeldig og trodde basen var under luftangrep. Alle de seks italienske sjømennene, Luigi Faggioni, Alessio de Vito, Emilio Barberi, Angelo Cabrini, Tullio Tedeschi og Lino Beccati ble tatt til fange.
Etterspill
HMS «York» var satt ut av spill. Etter at en bergingsoperasjon som gikk ut på at en ubåt skulle sendes fra Alexandria for å forsyne skipet med strøm ble avlyst, ble HMS «York» sin skjebne bestemt av dets eget mannskap. Skipet ble ødelagt ved hjelp av sprengladninger før den tyske invasjonen av Kreta. «Pericles» ble tatt av en kraftig vind og sank 14. april 1941 mens den ble tauet av to jagere og var på vei mot Alexandria.
Senkingen av HMS «York» skapte en kontrovers mellom Regia Marina og Luftwaffe angånde hvem som hadde stått for senkingen. Saken ble løst av britiske krigsdokumenter og av selve skipets krigslogg, som havnet i hendene på italienske sjøoffiserer som gikk om bord på den halvsunkne krysseren.
Etter krigen ble skroget til HMS «York» tauet til Bari og hugd av en italiensk skipsopphugger i mars 1952.
20. serierunde i OBOS-ligaen 2020
20. runde i OBOS-ligaen 2020 startet lørdag 10. oktober 2020 med –  og avsluttet søndag 11. oktober.
Kampfakta
'''Lørdag 10. oktober''' '''Søndag 11. oktober''' <div id="Lillestrøm v Øygarden"> <div id="Sogndal v Tromsø"> <div id="Strømmen v Kongsvinger"> <div id="Ull/Kisa v Ranheim"> <div id="Åsane v Stjørdals-Blink">
Singareni Collieries Company
Singareni Collieries Company Limited (SCCL) er et kullgruveselskap i delstaten Andhra Pradesh i India. Det driver gruvedrift i Godavari-dalen.
Selskapet ble etablert 23. desember 1920 i det som da var staten Hyderabad. Det overtok Hyderabad (Deccan) Company, som hadde drevet kullfeltene i Singareni med en konsesjon fra 1886. I 1928 sysselsatte SCCL omkring 11,000 personer. Staten Hyderabad skaffet seg i 1945 eierkontroll i selskapet. Eierskapet gikk i 1956 over til delstaten Andhra Pradesh. Etter at denne delstaten ble delt, eier delstaten Telangana 51 % og den indiske stat med 49 %.
SCCL står for 10 % av kullproduksjonen i India. Selskapet driver 13 dagbrudd og 42 gruver fire steder i Andhra Pradesh. Ved utgangen av regnskapsåret 2010–2011 sysselsatte selskapet 67,615 personer.
Stubbekøbing kirke
Stubbekøbing kirke er en kirke fra omkring 1200 som ligger i den sentrale del av Stubbekøbing, om lag 18 km nordøst for Nykøbing Falster på Falster. Den har etter tradisjonen vært viet til St. Anna.
Sommer ved Frauensee
Sommer ved Frauensee (originaltittel: Lac aux dames) er en fransk spillefilm fra 1934, regissert av Marc Allégret.
Handling
En kjekk, men pengeløs, ung mann skaffer seg en sommerjobb som svømme-instruktør ved et pittoresk feriested i nærheten av sjøen. Der forelsker han seg i en ung arving som holder til der sammen med faren hennes.
Men han fanger også oppmerksomheten til Puck som bor på den andre siden av innsjøen, og som redder ham fra å drukne en tåkete natt. Men ytterligere problemer oppstår snart når den unge mannens tidligere kjæreste også dukker opp.
Shenandoah University
Shenandoah University er et religiøst universitet i Winchester i delstaten Virginia i USA. Det ble grunnlagt i 1875.
Ved lærestedet var det 3 105 studenter og 340 vitenskapelig ansatte i 2006, og dette året var skolepengene US$ 21 240 for studenter folkeregistrert i USA. Undervisningen gis opp til doktorgradsnivå.
Norge under EM i friidrett innendørs 2023
Norge deltok under EM i friidrett innendørs 2023 fra 2. til 5. mars 1970 i Istanbul i Tyrkia og kom på første plass i medaljestatistikken
All India Radio
All India Radio (AIR), siden 1956 offisielt kjent som Akashvani, er en statlig indisk radiokringkaster, som er en del av det offentlige kringkastingsselskapet Prasar Bharati. AIR ble etablert i 1936. Selskapets innenriksprogrammer sendes på 24 språk og 146 dialekter, mens utenrikssendingene går på 17 indiske språk og ti internasjonale.
Shepherd University
Shepherd University er et delstateid universitet i Shepherdstown i delstaten Vest-Virginia i USA. Det ble grunnlagt i 1871.
Ved lærestedet var det 4 091 studenter og 288 vitenskapelig ansatte i 2006, og dette året var skolepengene US$ 4 348 for studenter folkeregistrert i delstaten. Undervisningen gis opp til mastergradsnivå.
Britisk Nord-Amerika
Britisk Nord-Amerika er betegnelsen på områdene Storbritannia kontrollerte i det kontinentale Nord-Amerika etter anerkjennelsen av USA i 1783. Betegnelsen ble først benyttet uformelt i 1783, men den var generelt uvanlig før Report on the Affairs of British North America (1839), også kalt for Durham-rapporten. Disse territoriene utgjør i dag Canada og Pacific Northwest (stillehavskysten i nordvest) i USA.
Ved den amerikanske revolusjon i 1775 kontrollerte Storbritannia tyve kolonier nord av Mexico. Ved Parisavtalen fikk de tretten amerikanske koloniene sin selvstendighet og Florida (Østflorida og Vestflorida) ble avgitt til Spania. De gjenværende britiske koloniene sluttet seg etter hvert sammen i staten Canada. Unntaket var Newfoundland som ikke ble en del av Canada før 1949.
Koloniene i Britisk Nord-Amerika
Koloniene som eksisterte før signeringen av Oregon-traktaten i 1846:
Joel Brunker
Joel Brunker (født 22. februar 1986) er en australsk bokser.
Han representerte Australia under Sommer-OL 2004 i Athen, der han ble utslått i første runde.
Jan Nielsen
Jan Nielsen kan vise til:
Antarktika
<div style="float: right; margin: 0 0 1em 2em; width: 20em; text-align: right; font-size: 0.86em; line-height: normal;"> <div style="border: 1px solid #ccd2d9; background: #f0f6fa; text-align: left; padding: 0.5em 1em; text-align: center;"> Antarktika Antarktika, også kalt Sydpolfastlandet eller Det antarktiske kontinent, er jordens sydligste kontinent. Det er plassert på den sydlige halvkulen, nesten helt syd for den sydlige polarsirkelen, og er omkranset av Sørishavet. Med en størrelse på 14,4 millioner km² er Antarktika det femte største kontinentet i areal etter Eurasia, Afrika, Nord-Amerika og Sør-Amerika. Omtrent 98 % av Antarktika er dekket av is med en gjennomsnittlig tykkelse på minst 1,6 kilometer. Antarktika er en del av verdensdelen Antarktis, som også omfatter havområdet rundt kontinentet.
Gjennomsnittlig er Antarktika det kaldeste, tørreste og mest forblåste kontinentet, og har den høyeste geografiske gjennomsnittshøyden av alle kontinentene. Siden området har lite nedbør, bortsett fra ved kysten, er kontinentets innland teknisk sett den største ørkenen i verden. Det er ingen faste bosetninger og det er ingen bevis på eksisterende eller forhistoriske urfolk. Kun planter og dyr som er tilpasset kulde overlever her, blant annet pingviner, pelsseler, bladmoser, lav og mange forskjellige typer alger.
Etymologi
Den første formelle bruken av navnet «Antarktis» som kontinentets navn i 1890-årene tilskrives den skotske kartografen John George Bartholomew. Navnet Antarktis er romanisert versjon av det greske sammensatte ordet ἀνταρκτική (antarktiké), feminin av ἀνταρκτικός (antarktikos), som betyr "motsatt Arktis", "motsatt av nord ".
Historie
Troen på eksistensen av et Terra Australis – et enormt kontinent langt syd på kloden som «balanserer» de nordlige landene i Europa, samt Asia og Nord-Afrika – har eksistert siden Ptolemaios' tid (1. århundre e.Kr.), som fremla idéen om å bevare symmetrien til alle kjente landområder i verden. Fremstillinger av et stort sydlig landområde var vanlig på kart som Piri Reis-kartet fra Tyrkia tidlig i det 16. århundre. Selv sent i det 17. århundre, etter at oppdagere fant ut at Sør-Amerika og Australia ikke var en del av myten om «Antarktis», trodde geografer at kontinentet var mye større enn sin faktiske størrelse.
Det er generelt akseptert at den russiske ekspedisjonen i 1820 ledet av Michail Lazarev og Fabian Gottlieb von Bellingshausen var de første som bekreftet kontinentets eksistens. Imidlertid forble kontinentet for det meste forsømt gjennom resten av det 19. århundre på grunn av stedets ugjestmilde miljø, isolasjon og mangel på ressurser.
Antarktis-traktaten ble signert i 1959 av tolv land; per dags dato er det 45 land som har signert traktaten. Denne traktaten forbyr militære aktiviteter og gruvedrift etter mineraler og støtter vitenskapelig forskning, og beskytter kontinentets økologiske sone. Pågående eksperimenter blir utført av over 4000 forskere av forskjellige nasjonaliteter og innen forskjellige forskningsområder.
Klima
Antarktika er det kaldeste kontinentet på jorden og er også kaldere enn Arktis. Den laveste lufttemperaturen målte noensinne på jorden er −89,2 °C på den russiske stasjonen Vostok. Innlandstemperaturen når under −80 °C om vinteren og mellom 5 og 15 °C ved kysten om sommeren. På nesten hele det antarktiske kontinent har den varmeste måneden en gjennomsnittstemperatur under frysepunktet. Selv om sommeren er temperaturen ofte lavere enn −30 °C i innlandet, hvor gjennomsnittstemperaturen om vinteren er mellom −50 og −60 °C.
Geologi
For 200 millioner år siden var Antarktika en del av superkontinentet Gondwana, som også inkluderte Afrika, Australia, New Zealand, India og Sør-Amerika. Indre spenninger gjorde at Gondwanaland delte seg, og kontinentene kom i drift. Antarktika fikk sin nåværende form og plassering for ca. 30 millioner år siden.
Fossiler av blant annet bregner, ferskvannsfisk, amfibier og krypdyr viser at Antarktika ikke alltid har vært dekket av is. Dannelsen av iskappen tok til for omkring 34 millioner år siden og besto av tre faser. Den første fasen tok cirka 200 000 år og kan ifølge moderne forskning ha ført til at gruppen med bardehvaler (Mysticeti) oppsto. I første fase antar man at isen bare dekket fjelltoppene. Andre fase tok til for cirka 14 millioner år siden, da den globale temperaturen sank med cirka 8 °C. Det viser isotope data fra ulike havdyp. Dette førte til at isen frøs fast i steinformasjonene, som siden har beveget seg svært lite. Forskerne går derfor ut fra at landskapet under isen må være godt bevart. Martin J. Siegert, ved University of Edinburgh, hevder at det trolig finnes bevart vegetasjon under isen. Han tror landskapet ville lignet mye på dagens Patagonia.
I dag er nær 99 % av Antarktika dekket av en permanent iskappe som i gjennomsnitt er ca. 2000 m tykk. Flere steder stikker fjelltopper (nunataker) opp gjennom isen. Større isfrie områder, såkalte oaser, har oppstått der isen har trukket seg tilbake, og der smeltingen skjer raskere enn akkumuleringen av snø. Såkalte tørre daler er isfrie fordi det faller ekstremt lite nedbør der.
Fabricio Bustos
Fabricio Bustos (født 28. april 1996) er en argentinsk fotballspiller som spiller for den argentinske klubben Club Atlético Independiente.
Rjoandefossen
Rjoandefossen er en foss i Flåmsdalen i Aurland kommune i Sogn og Fjordane. Den er en av mange flotte fosser man kan se langs Flåmsbanen. Enkelte kilder oppgir høyden på fossen til over 600 meter, men dette er kraftig overestimert. Fossen er like over 300 meter fordelt på to fall, hvor det største er et loddrett fall på 147 meter.
Mao Bingqiang
Mao Bingqiang (født 19. juli 2001) er en kinesisk freestylekjører.
Han representerte Kina under Vinter-OL 2018 i Pyeongchang, hvor han ble nummer 20 i halfpipe.
Under Vinter-OL 2022 i Beijing, ble han utslått i kvalifiseringen.
Albert Young
Albert Young (født 28. september 1877, død 22. juli 1940) var en amerikansk bokser.
Young ble olympisk mester i vektklassen weltervekt i boksing under OL 1904 i St. Louis. Han beseiret Harry Spanger i finalen. Det var fire deltakere i klassen, alle fra USA.
Skoddeberg kraftverk
Skoddeberg kraftverk er et vannkraftverk ved Saltvatnet i Tjeldsund kommune i Troms og Finnmark fylke.
Kraftverket utnytter et fall på ca. 70 meter fra Skoddebergvatnet til Saltvatnet. Skoddebergvatnet reguleres mellom 101,25 og 94,75 moh. Avløpet fra kraftverket drenerer til Saltvatnet som er inntaksmagasin for Helleren kraftverk ved sjøen innerst i Grovfjord.
Nedbørsområdet er på 135 km².
Det er installert to francisturbiner på tilsammen 7 MW. Den første ble satt i drift i 1953, den andre i 1956. Midlere årsproduksjon er på 26 GWh.
Kraftverket er eid av Nordkraft.
TV Finland
TV Finland er en finsk tv-kanal rettet mot finner bosatt i Sverige. Kanalen ble tidligere distribuert til hele Europa via satellitt- og kabel-tv, men fra juni 2013 kanalen kun tilgjengelig i enkelte svenske kabel-tv-nett. Kanalen drives av den finske allmennkringkasteren Yle, og den viser i hovedsak finsk-språklige programmer fra Yles to største tv-kanaler: TV1 og TV2. Den viser også enkelte finlandssvenske programmer fra Yle Fem, som nå er en del av kanalen Yle Teema & Fem.
TV Finland sender også noen programmer fra den kommersielle kanalen MTV3, og viser et stillbilde når MTV3-programmene avbrytes av reklame.
ComicWiki
ComicWiki er et dansk, fritt tilgjengelig wiki-oppslagsverk om tegneserier. Comicwiki har altså en lignende oppbygning som Wikipedia, men skiller seg fra denne gjennom tematisk avgrensning og spesialisering. En del av artiklene på ComicWiki er utdypninger av den type emner som også finnes på Wikipedia (f.eks. Donald Duck, Asterix, Lucky Luke, Tintin og Blueberry), mens andre artikler er mer spesialiserte, slik at det ikke finnes en tilsvarende artikkel på Wikipedia (f.eks. Familien Ands stamtræ, Asterix erobrer Rom, Lucky Luke 1946-50, Tintin i Sovjet og Den unge Blueberry).
I Sverige er det et tilsvarende oppslagsverk i Seriewikin. I Norge finnes databasen Minetegneserier.
Pearl Harbor (film)
Pearl Harbor er en Oscar-belønnet film fra 2001 i regi av Michael Bay. Filmen er basert på angrepet på Pearl Harbor under andre verdenskrig.
Handling
Filmen handler om Rafe (spilt av Ben Affleck) og Danny (spilt av Josh Hartnett) som er marinepiloter på flybasen Pearl Harbor på Hawaii. Der møter Rafe Evelyn (spilt av Kate Beckinsale), som han blir forelsket i. De blir sammen, men etter en liten stund på Hawaii drar Rafe til England, det farligste krigsområdet, for å kjempe for landet sitt. Der blir flyet hans skutt ned, og både Danny og Evelyn får beskjed om at han er død. Da finner Danny og Evelyn ut at de liker hverandre, og blir sammen. De får seg en overraskelse når Rafe kommer tilbake, han overlevde nemlig angrepet. En stund etterpå drar Danny og Rafe ut på et hemmelig oppdrag i Japan, der Danny dør. Rafe og Evelyn blir sammen igjen.
Filmen ble spilt inn på øya Wahiawa på Hawaii
Jelets
Jelets (russisk: Еле́ц) er en by i Lipetsk oblast i Russland. Den ligger ved elva Sosna (ei sideelv til Don). Innbyggertall: 116 726 (folketelling 2002).
Jelets er nevnt i historiske dokumenter så langt tilbake som 1146, da den tilhørte Fyrstedømmet Rjazan. Byens beliggenhet langt sør i det russiske landområdet gjorde den til et lett bytte for tyrkiske erobrere. Mongolene brente byen i 1239, og Uzbeg Khan plyndret den i 1316, Timur Lenk ødela den i 1395, og den ble herjet av tatarer i 1414. I 1483 ble Fyrstedømmet Jelets tatt opp i Storfyrstedømmet Moskva
På 1800-tallet ble Jelets det største handelssenteret i regionen.
Byens viktigste landemerke er den store Himmelfartskatedralen, som ble bygget mellom 1845 og 1889.
Kosuke Kinoshita
Kosuke Kinoshita (født 3. oktober 1994) er en japansk fotballspiller som fra 1. august 2021 er klubbløs.
Alfred Aho
Alfred Vaino Aho (født 9. august 1941 i Timmins, Ontario, Canada) er en informatiker fra Canada. Aho tok bachelorgrad i anvendt vitenskap i teknisk fysikk ved University of Toronto. Han tok ph.d. i elektroteknikk ved Princeton University. Han var ansatt ved Bell Labs fra 1967 til 1991 og igjen fra 1997 til 2002 som visepresident for Computing Sciences Research Center.
Han er best kjent for sin arbeid med programmeringsspråk, kompilatorer og beslektede algoritmer og for sine lærebøker om kunsten og vitenskapen innen programmering.
Brystsvømming
Brystsvømming er den tregeste av de fire svømmeartene brukt i moderne konkurransesvømming, og er også den svømmearten som blir lært i den norske grunnskolen.
Utgangsposisjonen for et brysttak er en svømmer som ligger på magen med ansiktet i vannet. En syklus begynner ved at begge armene trekkes til siden til begge er i ca. 30 graders vinkel ut ifra kroppens lengdeakse. Armene føres så innover mot kroppens brystkasse for så å fremføres fra brystet tilbake til utgangsposisjonen. Denne trekantbevegelsen danner en syklus i brystsvømming.
Bensparkene i svømming gjøres ved at benene trekkes opp under kroppen ved å bøye i hofter og knær, og ved at foten vris utover. I denne fasen skapes det ingen fart fremover. Mens benene er trukket opp under kroppen, føres de utover fra kroppens lengdeakse og farten genereres så ved at benene strekkes ut samtidig som de føres innover mot kroppen igjen. Det er kun lov med ett benspark per armtak i bryst, og fartsfasen i bensparket kommer når armene er i ferd med å føres fremover til utgangsposisjonen igjen.
Det må pustes en gang per armtak i bryst, og dette kommer når armene er i ferd med å føres tilbake til syklusens utgangsposisjon.
שחייה תחרותית
Lucie (film)
Lucie er en norsk dramafilm fra 1979 regissert av Jan Erik Düring. Hovedrollene spilles av Inger Lise Rypdal, Gösta Ekman, Kari Simonsen og Nils Sletta. Filmen bygger på Amalie Skrams roman Lucie som i grove trekk handlet om kvinners kår og begrensninger på slutten av 1800-tallet i Norge.
Handling
Kristiania kunne i siste halvdel av 1800-tallet by på et variert fornøyelsesliv. Det eksisterte en rekke varitéteatre og byen hadde også sitt eget bordellkvarter. Prostitusjon var legalt og det ble ansett berettiget at en kvinne dro økonomiske og andre fordeler av sin kropp og fysiske fortrinn.
Coptognathus
Coptognathus er en slekt av biller som hører til gruppen hornbiller i familien skarabider (Scarabaeidae).
Lucie (film)
Handling
Den vakre variteskuespillerinnen Lucie (Inger Lise Rypdal) er ikke minst klar over dette faktum. Hun har gjort bekjentskap med juristen Gerner (Gösta Ekman), en fin og dannet herre på byen. Det hele utvikler seg til et erotisk forhold og Lucie vet å spille på Gerners sjalusi og maskuline stolthet. Hun klarer til slutt å gifter seg inn i det gode selskap, men det viser seg vanskelig å bli akseptert uten den rette klassebakgrunnen. Hennes liv blir ikke slik hun forventet og etter et svangerskap hvor forholdet til ektemannen stadig forverres, dør hun i barselseng.
Coptognathus
Utseende
Middelsstore, kraftige, mørkt rødbrune hornbiller. Hannene mangler horn på hode og pronotum. Kroppen er litt matt til ganske blank, pronotum nokså tett og kraftig punktert, dekkvingene likeså med ganske kraftige punkter som stedvis danner antydninger til punktrader.
Levevis
De lever i forholdsvis tørre biotoper, som steppe og ørkener. De kan finnes i sanddyner.
Utbredelse
Slekten forekommer i det nordlige Afrika (i alle fall Marokko, C. crassipes) og Sentral-Asia (i alle fall Kasakhstan, C. attila).
Hol (Tjeldsund)
Hol er ei bygd og kommunesenteret i Tjeldsund kommune i Nordland, og ligger nord på Tjeldøya.
His Neighbor’s Wife
His Neighbor's Wife er en amerikansk stumfilm fra 1913, regissert av Edwin S. Porter.
Hol (Tjeldsund)
Bygda ligger sentralt i kommunen, mellom de to største tettstedene i kommunen, Ramsund på fastlandsiden og Kongsvik på Hinnøysiden. Kommuneadministrasjonen er den største arbeidsgiveren på Hol, men bygda har også landbruk ved siden av noen private firma. På Hol ligger Tjeldsund kirke fra 1863.
His Neighbor’s Wife
Handling
Mr. Norton oppdager sin kone i armene til en av naboene deres, kaptein Roberts, en gift mann. Nortons første gale impuls er å drepe sin troløse kone. Men på vei etter pistolen sin løper det lille barnet hans til ham, for å si god natt for kvelden. Denne hendelsen gjør ham nervøs, og hans ville besluttsomhet blir ødelagt. Han bestemmer seg i stedet for å finne på noe annet. Han går til fru Roberts og forteller henne at han har til hensikt å ødelegge kapteinens hjem, ettersom ektemannen hennes har ødelagt hans - med mindre hun samtykker i å stikke av sammen med ham klokken 10 den kvelden, kommer han til skyte ektemannen hennes.
Fru Roberts, i sorg og fortvilelse, forsøker å flykte for å redde ektemannens liv. Hun går ut på verandaen deres i ført ektemannens kappe, akkurat i det Mr. Norton har akseptert hennes fravær som en markering på at hun nekter å stikke av sammen med ham. Tro mot trusselen sin, når han ser figuren på verandaen, tror han at dette er kapteinen - og han skyter.
Hol (Tjeldsund)
Mellom Hov, like ved Hol, og Smiberget ved Sæter på Hinnøysiden er det båtforbindelse.
Lensmann Jakob Andersen (1606–1680 på Hol), som var gift med Maren Svendsdatter (1610 på Sand – 1697 på Hol), drev gårdene Hol og Sand i Tjeldsund. Han kom til Hol før 1652. De fikk en meget stor etterslekt, og mange i distriktet er etterkommere av dette ekteparet.
Langvasselva (Kvæfjord)
Langvasselva er ei elv i Kvæfjord kommune i Troms og Finnmark. Øvre deler av nedbørfeltet ligger i Sortland kommune i Nordland. Elva renner fra østenden av Langvatnet og munner ut ved bygda Langvassbukta på vestsida av Gullesfjorden. Selve Langvasselva er bare 530 meter lang, mens hele vassdraget, medregnet Langvatnet og Tverrelva, har en lengde på 9,3 kilometer.
Vesterålskraft fikk i 2014 konsesjon til utbygging av Tverrelva kraftverk, som vil utnytte fallet fra Nedre Tverrelvvatn til Langvatnet.
Miniatyrflaske
Miniatyrflaske, miniflaske eller småflaske er en liten flaske med et volum på høyst 0,1 liter.
Flasken er ofte en forminsket utgave av vanlige flasker med samme vare, oftest brennevin, bitterdram eller likør. Fra gammelt ble slike flasker laget for hånd. Det finnes derfor en del kunstferdige flasker, som er unika, eller bare finnes i få eksemplarer.
Samling av miniatyrflasker er derfor blitt hobby for noen. I 2003 åpnet eiendomsinvestoren Christian Ringnes Småflaskemuseet i Oslo sentrum. Der er 12 500 av i alt 50 000 småflasker fra hans private samling utstilt i 50 installasjoner. Utstillinga, som på engelsk kalles The Mini Bottle Gallery, er verdens eneste miniflaskemuseum.
Den amerikanske forfatteren Graham Greene beskriver i romanen Vår mann i Havana en scene der «helten» spiller dam mot sjefen for det hemmelige politiet, der dambrikkene består av miniatyrwhiskyflasker, og en ikke kan ta neste trekk før en har drukket innholdet i de brikkene en har slått ut av spillet.
Noen få produsenter av bitterdram leverer kun på slike flasker.
Liste over stoppesteder på jernbanen i Hedmark
Liste over stoppesteder på jernbanen i Hedemark. Dette er en liste over alle stoppesteder på jernbanen i Hedemark som er ibruk idag. På hvilken banestrekning og i hvilken kommune de ligger. På stasjoner som opperers av flere baner står de forskjellige banene oppført under merknader.
Helleren kraftverk
Helleren kraftverk er et vannkraftverk på Hellaren i Tjeldsund kommune i Troms og Finnmark fylke.
Kraftverket utnytter et fall på ca. 20 meter fra Saltvatnet til havnivå i Grovfjorden. Anlegget er et elvekraftverk som også utnytter avløpet fra Skoddebergvatnet via Skoddeberg kraftverk.
Det er installert en kaplanturbin på 2,4 MW. Midlere årsproduksjon er på 9,3 GWh.
Kraftverket er eid av Nordkraft.
Dagens kraftverk er bygget i 1988. Det erstattet et eldre kraftverk fra 1958. Bak dette står en åpen museumsbygning som inneholder et gammelt aggregat fra 1910 som har stått i Nedrefoss kraftverk.
Fredrik Engelstad
Fredrik Engelstad (født 12. mars 1944) er en norsk sosiolog.
Engelstad ble dr. philos. i 1989 på avhandlingen ''Likhet og styring. Et deltakerdemokratisk eksperiment i perspektiv''. Han var fra 1986 til 2007 leder for Institutt for samfunnsforskning. I tillegg har han hatt en bistilling som professor II ved Institutt for sosiologi, Universitetet i Oslo siden 1990. Fra 1993 til 1997 var han ansvarlig for vitenskapsteori ved SV-fakultetets dr.polit.-program. Engelstad har hatt en rekke faglige og offentlige verv, deriblant som medlem av forskergruppen i Makt- og demokratiutredningen
Fra januar til juni 1981 var han gjesteforsker ved Yale University, Department of Sociology, oktober til desember 1993 ved Institute of Industrial Relations, University of California, Berkeley, høsten 1996 ved Department of Germanic Studies, University of Chicago, høsten 2006 ved Department of Sociology, Northwestern University, Evanston, Chicago, Illinois.
Studentrabatt
Studentrabatt er et spesielt avslag på pris på et produkt eller en tjeneste, som er direkte rettet mot og eksklusivt for studenter.
For å oppnå studentrabatt, må man kunne forevise et gyldig studentbevis med betalt semesteravgift. Dette får man dersom man studerer ved en høgskole eller et universitet i Norge.
Eksempler på studentrabatt:
Baladas En Español
Baladas En Español er et album av Roxette, utgitt i desember 1996.
Santa Isabel (øy)
Santa Isabel (Bugotu, Mbughotu) er den største øya i Isabel-provinsen i Salomonøyene i Stillehavet. Den er 20 mil lang, og dermed den lengste øya i landet.
Øya er vulkansk. Den består av flere bratte fjellkjeder som atskilles av djupe elvedaler. Det høyeste punktet er Sasari-fjellet (1220 meter).
Santa Isabel var det første stedet på Salomonøyene som fikk kontakt med europeere. Det var da ekspedisjonen til Álvaro de Mendaña de Neira ankra opp i februar 1568. Isabel var skytshelgen for denne ekspedisjonen, som tilbrakte rundt to måneder på øya.
Slippery Rock University
Slippery Rock University of Pennsylvania er et delstateid universitet i Slippery Rock i delstaten Pennsylvania i USA. Det ble grunnlagt i 1889.
Ved lærestedet var det 8 230 studenter og 361 vitenskapelig ansatte i 2006, og dette året var skolepengene US$ 6 363 for studenter folkeregistrert i delstaten. Undervisningen gis opp til doktorgradsnivå.
Brendan Newby
Brendan Newby (født 9. september 1996) er en irsk freestylekjører.
Han representerte Irland under Vinter-OL 2018 i Pyeongchang, hvor han ble nummer 22 i halfpipe.
Under Vinter-OL 2022 i Beijing, ble han utslått i kvalifiseringen.
South Dakota State University
SaiSouth Dakota State University er et delstateid universitet i Brookings i delstaten Sør-Dakota i USA. Det ble grunnlagt i 1881.
Ved lærestedet var det 11 303 studenter og 598 vitenskapelig ansatte i 2006, og dette året var skolepengene US$ 5 052 for studenter folkeregistrert i delstaten. Undervisningen gis opp til doktorgradsnivå.
Yohan Shanmugaratnam
Yohan Shanmugaratnam (født i Jaffna, Sri Lanka 1979) er en norsk utenriksjournalist og sakprosaforfatter, som særlig har dekket britisk politikk. Han har vært ansatt i Klassekampen siden 2003 og ble utenriksredaktør 2011.
Shanmugaratnam har tatt hovedfag i samfunnsgeografi fra Universitetet i Oslo fra 2004 på en oppgave om globalisering og tekstilindustrien på Sri Lanka
Hans bok Bruddet: Byen som ville ha brexit ble tildelt Bokhandelens sakprosapris til forfattere og oversettere for 2022.
HMS «Warspite»
HMS «Warspite» har vært navnet på ni skip i den britiske marinen.
Jacobus Latomus
Jacobus Latomus eller Jacques Masson eller Steinmetz (født ca. 1475 i Cambron (i dagens Frankrike) – død 29. mai 1544 i Leuven), prest, professor i teologi.
Utdannelse
Latomus fikk sin utdallelse i artes liberales ved Collège Montaigu i Paris og fortsatte senere ved det katolske universitetet i Leuven, der han i 1519 promoverte til doktor i teologi. Samme år begynte han å undervise der, fra 1535 som ordinær professor. Han var i flere omganger dekan for det teologiske fakultet, og ble i 1537 universitetets rektor.
Teologisk virke
Latomus' første verk vokste i 1519 ut av hans kritikk av de bibelske språchstudienne ved Collegium trilingue i Leuven, og av Erasmus av Rotterdam og hans filologisk-teologiske metode. Verket het "De trium linguarum et studii theologici ratione dialogus" var riktignok i det ytre en kritikk av Petrus Mosellanus i Leipzig, men indirekte rettet mot Erasmus. Det utviklet seg en feide med stridsskrifter mellom Erasmus og Latomus, som viste at Latomus ikke hadde forstått Erasmus anliggende. Erasmus beklaget seg over at Latomus fikk hans standpunkter til å virke som om de tenderte mot Martin Luthers, noe han ville ha seg frabedt. Men Latomus forble mistroisk overfor Erasmus.
I 1521 begynte Latomus å komme i inn i kontroverser mot Luther, noe som var utløst ved at han forsvarte den fordømmelse av Luthers skrifter som kom fra universitetet i Leuven. Latomus fulgte opp med skrifter som skulle begrunne det pavelige primat (1526), om tro, gjerninger og munkeløftene (1530), og senere om ekteskapet, skriftemålet, og om kontroversartikler.
Han utvekslet også stridsskrifter mot de protestantiske teologene Johannes Oekolampad og Philipp Melanchthon.
I sine skrifter tok Jacques Masson/Latomus stilling mot to av samtidens lærde, både Erasmus av Rotterdam og mot Martin Luther. Mens Erasmus svarte med en apoloogi bare en gang, og så lot det være med det, var Luther vesentlig mer oppbragt. Latomus' Ratio var kommet rett før Luther tok tilflukt på Wartburg.
Tolv år etter, i 1533, talte Luther imidlertid mer positivt om Latomus, og mente at han var den lærdeste av hans mortstandere. Men i 1546, kort før sin død og to år etter Latomus' død, skrev han på et (ufullendt) stridsskrift ved tittel Gegen die Pariser und Löwener Esel, der han altså kalte Latomus et esel og gikk nokså skarpt til verks.
Charles Mayer
Charles Mayer var en amerikansk bokser.
Mayer ble olympisk mester i vektklassen mellomvekt i boksing under OL 1904 i St. Louis. Det var kun to deltakere i klassen, begge fra USA. Mayer bokset også i finalen i tungvekt, han tapte til sin landsmann Samuel Berger. I den klassen var det tre boksere.
Barapartiet
Idag er Barapartiet kommunens femte største parti og fikk i det siste kommunvalget 2010 cirka 6,5 prosent av stemmene og 3 mandater. Logoen til partiet er et skånsk hus.
Gunnisonjerpe
Gunnisonjerpe (Centrocercus minimus) er en hønsefugl i gruppen skoghøns. Gunnisonjerpa finnes i vestlige deler av Colorado og i østlige deler av Utah i USA. Salviejerpe og gunnisonjerpe ble tidligere regnet som samme art. Den ble beskrevet som en ny art i 2000.
Areologi
Areologi, eller Mars' geologi, refererer seg til den vitenskapelige studien av overflaten, skorpen og det indre av planeten Mars. Den understreker sammensetningen, historien og fysiske prosesser som former planeten og er helt analogt til feltet av terrestrisk geologi. Innen planetologi er begrepet geologi brukt i sin videste bestand ved å bety studiet av de faste delene av planeter og måner. Begrepet omfatter aspekter av geofysikk, geokjemi, geodesi og kartografi.
Neologismen areologi, fra det greske ordet Ares (Mars) som et synonym for Mars' geologi, vises noen ganger i populærkulturen og verk innen science fiction (for eksempel Kim Stanley Robinsons Mars-trilogi), men begrepet er sjelden, om noensinne, brukt av profesjonelle geologer og planetforskere.
Grunnleggende sammensetning
Mars er en terrestrisk planet, hvilket betyr at den på samme måte som jorden er et steinete legeme og består av silikater (mineraler som inneholder silisium og oksygen), metaller og andre elementer som typisk utgjør bergarter. Som jorden er også Mars en differensiert planet. Det betyr at den har en sentral planetkjerne av metallisk jern og nikkel omgitt av en mindre tett mantel av silikater og en skorpe. Planetens karakteristiske røde farge kommer av oksidasjon av jern på overflaten.
Mye av det vi vet om den grunnleggende sammensetningen av Mars kommer fra banesonder og landingsfartøy. (se utforskning av Mars for liste). De fleste av disse romfartøyene har med spektrometere og andre instrumenter for å måle sammensetningen av Mars, enten ved fjernanalyse fra bane eller in situ-analyse på overflaten. Vi har også mange aktuelle eksempler fra Mars i form av meteoritter som har funnet veien til jorden. Marsmeteoritter (ofte kalt SNC for Shergottites, Nakhlites og Chassignites – gruppen av de første meteorittene som viste seg å stamme fra Mars) gir data om den kjemiske sammensetningen av Mars' skorpe og indre som ellers ikke ville være tilgjengelig uten et oppdrag med formål å bringe prøver tilbake til jorden.
Basert på dette datagrunnlaget tror forskere at foruten silikon og jern er magnesium, aluminium, kalsium og kalium de hyppigst forekommende kjemiske grunnstoffene i marsskorpen. Disse elementene er viktige komponenter i de mineralene magmatiske bergarter består av. Grunnstoffene titan, krom, mangan, svovel, fosfor, natrium og klor er sjeldnere, men er fremdeles viktige komponenter i mange tilhørende mineraler som bergarter og sekundære mineraler (forvitringsprodukter) i støv og jordsmonnet (regolitten). Hydrogen finnes som vannholdig is og i hydraliserte mineraler. Karbon oppstår som karbondioksid i atmosfæren og noen ganger som tørris ved polene. En ukjent mengde karbon finnes også lagret i karbonater. Molekylær nitrogen utgjør opptil 2,7 % av atmosfæren. Så langt vi vet er organiske forbindelser fraværende, med unntak av spor av metan som er oppdaget i atmosfæren.
Den grunnleggende sammensetningen av Mars skiller seg fra jorden på en rekke vesentlige områder. Først og fremst viser analyser av marsmeteoritter at planetens mantel er omtrent dobbelt så rik på jern som jordens mantel, deretter er dens kjerne mer rik på svovel. For det tredje er marsmantelen rikere på kalium og fosfor enn jordens og for det fjerde inneholder marsskorpen en høyere prosentandel av flyktige elementer som svovel og klor enn det jordskorpen gjør. Mange av disse konklusjonene støttes av in situ-analysene av bergarter og jordsmonnet på marsoverflaten.
Global fysiografi
Det meste av nåværende kunnskap om geologien på Mars kommer fra studier av landformer og frie formasjoner (terreng) på bilder tatt av romsonder i bane rundt planeten. Mars har en rekke distinkte, store overflateformasjoner som indikerer hvilke typer geologiske prosesser som har funnet sted på planeten over tid. Dette avsnittet introduserer flere av de større fysiografiske regionene på Mars. Sammen illustrerer disse regionene hvordan geologiske prosesser som involverer vulkanisme, tektonikk, vann, is og kosmisk nedslag har formet planeten i en global skala.
Hemisfærisk dikotomi
Opprinnelsen og alderen til den hemisfæriske dikotomien er fremdeles debattert. Hypoteser om opprinnelsen faller generelt inn i to kategorier: 1) dikotomien oppstod ved et mega-nedlslag eller en rekke store nedslag tidlig i planetens historie (ekskogene teorier) eller 2) dikotomien oppstod som følge av fortynning av skorpen på den nordlige halvkulen på grunn av mantelkonveksjon, omveltning eller andre kjemiske og termiske prosesser i planetens indre (endogene teorier). En endogen modell foreslår en tidlig hendelse der platetektonikk ga en tynnere skorpe i nord, tilsvarende det som skjer ved spredning av plategrenser på jorden. Uavhengig av opprinnelsen ser dikotomien på Mars ut til å være svært gammel. Laserhøydemåler og data fra radarsonarer fra banesonder har identifisert en rekke formasjoner med bassengstørrelser som tidligere var skjult i visuelle bilder. Disse kvasisirkulære forsenkningene er sannsynligvis forfalte nedslagskratre fra perioden med tunge bombardement som nå er dekket av et finere lag med avleiringer. Studier av disse forsenkningene antyder at de underliggende lagene på den nordlige halvkulen er minst like gamle som den eldste eksponerte overflaten på i de sørlige høylandene. Alderen på dikotomien gir teoriene om dens opprinnelse betydelige begrensninger.
Vulkanske provinser
En massiv vulkantektonisk provins, kjent som Tharsisregionen eller Tharsisforhøyningen, deler seg fra dikotomigrensen på Mars' vestlige halvkule. Denne enorme, forhøyede strukturen er tusenvis av kilometer i diameter og dekker opptil 25 % av planetens overflate. Tharsis ligger i gjennomsnitt 7–10 km over datum («havnivået» på Mars) og inneholder de største høydene på planeten og de største kjente vulkanene i solsystemet. Tre enorme vulkaner, Ascraeus Mons, Pavonis Mons og Arsia Mons (samlet kjent som Tharsis Montes), ligger på linje nordøst-sørvest langs toppen av denne forhøyningen. Den brede Alba Mons (tidligere Alba Patera) opptar den nordlige delen av regionen. Den store skjoldvulkanen Olympus Mons ligger utenfor hovedforhøyningen ved den vestlige grensen av provinsen. Tharsis enorme massivitet har ført til enorm spenning i planetens litosfære. Som et resultat stråler enorme brudd (grabener og riftdaler) utover fra Tharsis og strekker seg halvveis rundt planeten.
Et mindre vulkansk senter ligger flere tusen kilometer vest for Tharsis, i Elysium. Vulkankomplekset i Elysium er ca. 2,000 km i diameter og består av tre hovedvulkaner, Elysium Mons, Hecates Tholus og Albor Tholus. Gruppen med vulkaner antas å være noe annerledes enn Tharsis Montes ved at utviklingen av de tidligere involverte både lavaer og pyroklaster.
Store nedslagsbasseng
De to andre store nedslagssturkturene på planeten er Argyre og Isidis-bassengene. Som Hellas ligger Argyre (800 km i diameter) i de sørlige høylandene og er omgitt av en bred ring av fjell.
Dalsystemer ved ekvator
Nær ekvator på den vestlige halvkulen ligger et enormt system av dype, sammenkoblede daler og grøfter som sammen er kjent som Valles Marineris. Dalsystemet strekker seg ca. 4,000 km østover fra Tharsis, nesten en fjerdedel av planetens omkrets. Hvis Valles Marineris var plassert på jorden ville den strekke seg over hele bredden av Nord-Amerika. Enkelte steder er dalene opptil 300–km brede og 10 km dype. Valles Marineris har en svært ulik opprinnelse enn sitt mindre såkalte motstykke på jorden, Grand Canyon. Grand Canyon er hovedsakelig et produkt av erosjon fra vann. Dalene ved ekvator på Mars ble hovedsakelig dannet av forkastninger og der derfor mer lik den østafrikanske riftdalen. Dalene representerer overflatens uttrykk for en kraftig utvidet spenning i marsskorpen, sannsynligvis på grunn av lasten fra Tharsis-forhøyningen.
Kaosterreng og utstrømningskanaler
Terrenget i den østlige enden av Valles Marineris ligner et tett virvar av lave, avrundede åser som synes å ha blitt dannet av kollapsen av overflaten i de høyereliggende områdene og skapte grusfylte groper. Disse områdene, kalt kaotisk terreng, markerer øverste del av enorme utstrømningskanaler som oppstår i full størrelse fra det kaotiske terrenget og tømmes nordover til Chryse Planitia. Tilstedeværelsen av strømlinjede øyer og andre geomorfologiske formasjoner indikerer at kanalene sannsynligvis ble danne av en katastrofiske frigjøringer av vann fra akviferer eller smeltingen av overflateis. Kanalene, som inkluderer Ares, Shalbatana, Simud og Tiu Valles, er enorme etter terrestriske standarder og flommen som skapte dem tilsvarende enorm. For eksempel, toppen av utslippet som var nødvendig for å skjære ut den 28 km brede Ares Vallis anslås å ha vært 500 millioner kubikkfot per sekund, over ti tusen ganger det gjennomsnittlige utslippet fra Mississippi.
Polkalotter
Iskalottene ved polene er velkjente teleskopformasjoner, først identifisert av Christiaan Huygens i 1672. Siden 1960-årene har man vist at at de sesongmessige kalottene (de som kan sees vokse og minke sesongmessig i teleskoper) er sammensatt av karbondioksidis som kondenserer ut av atmosfæren når temperaturen faller til 148 K, frysepunktet for, i løpet av den polare vintertiden. I nord forsvinner -isen fullstendig (den sublimerer) om sommeren og etterlater seg et gjenværende lokk av vannholdig is. Ved sydpolen blir en liten del av -isen værende om sommeren.
Begge de gjenværende iskappene ligger over tykke lagdelte avsetninger av etterlatt is og støv. I nord danner avsetningslaget et 3 km høyt platå, kalt Planum Boreum. Dette platået har en diameter på 1,000 km. Et tilsvarende kilometertykt platå, kalt Planum Australe, ligger i sør. Begge planumene blir noen ganger omtalt som de «polkalottene», men den permanente isen (sett som de hvite overflatene med høy albedo  på bilder) dannes kun som en relativt tynn kappe på toppen av avsetningslagene. Avsetningslagene stammer sannsynligvis fra vekslende sykluser med avsetninger fra støv og is forårsaket av klimaendringer relatert til variasjoner i planetens baneparametre over tid (se Milanković-syklusene. Avkastningslagene ved polene er noen av de yngste geologiske enhetene på Mars.
Geologisk historie
Mye av planetens historie kan tydes ved å se på overfalten og spørre hva kom først og hva som kom deretter. For eksempel er en lavastrøm som sprer seg ut og fyller et stort nedslagskrater klart yngre enn krateret, og et lite krater på toppen av den samme lavastrømmen er yngre enn både lavaen og det store krateret.